Orpon hallitus

*Tämä artikkeli kuuluu **A-luokkaan**. Voit auttaa laajentamalla artikkelin hyväksi tai suositelluksi.*

*Artikkelin laatuarviointi*

## Orpon hallitus

### Puolueet

kokoomus, perussuomalaiset, RKP, kristillisdemokraatit

### Hallituspohja

porvari, perusporvari, kansalliskonservatiivinen

### Edeltäjä

Marin

**Orpon hallitus** on Suomen tasavallan 77. valtioneuvosto, jonka hallitusneuvotteluiden tulos julkaistiin 16. kesäkuuta 2023. Orpon hallituksen nimitti presidentti Sauli Niinistö 20.6.2023. Hallituksen muodostaa kokoomus, perussuomalaiset, RKP ja kristillisdemokraatit. Hallituksessa on 19 ministeriä, joista kahdeksan on kokoomuksesta, seitsemän perussuomalaisista, kolme RKP:stä ja yksi kristillisdemokraateista. Kahden vuoden kuluttua yksi RKP:n salkku menee kristillisdemokraateille. Hallitusta edelsi Marinin hallitus.

Hallitustunnustelut aloitettiin eduskuntavaalien 2023 jälkeen 14. huhtikuuta, jolloin hallitustunnustelija Orpo esitti eduskuntapuolueille 24 kysymystä. Hallitusneuvottelut aloitettiin 2. toukokuuta 2023, ja niihin osallistui kokoomus, perussuomalaiset, RKP ja kristillisdemokraatit. Ennen hallituspohjan julkistamista myös sinipunahallitusta pidettiin mahdollisena. Porvaripohjaa pidettiin haasteellisena, koska kokoomuksen olisi pitänyt suostutella mukaan vaalit hävinnyt keskusta tai perussuomalaisia karttava RKP.

## Ministerisalkut

Ministereitä on Orpon hallituksessa seuraavasti (mikäli on kaksi nimeä tai puoluetta, ensimmäinen saa salkun kahdeksi vuodeksi ja toinen hoitaa salkkua loppukauden):

## Hallitusohjelma

*Pääartikkeli: Vahva ja välittävä Suomi.*

Orpon hallitusohjelman nimi on Vahva ja välittävä Suomi. Sen tavoitteita ovat mm.

* kääntää talous kestävään kasvuun
* velkasuhteen kasvun pysäyttäminen
* lapsimyönteinen yhteiskunta
* terveysjonojen purku
* työllisyys 80 % v. 2031 mennessä
* sosiaaliturvasta työhön kannustavampi
* toimeentulotukiuudistus, pois kannustinloukut
* asumistukea uudistetaan: pois ansiotulovähennys, lisää omavastuuta, 10 000 € varallisuusraja, ei asumistukea omistusasuntoon
* Suomen on oltava kilpailukykyinen ja yrittäjämyönteinen, digitalisaatiota käytettävä hyväksi
* lisää ydinvoimaa
* lisääntyvä sähkön määrä käytettävä suomalaisten hyväksi
* Suomen tavoitteena on Ukrainan sodan päättyminen
* EU:n jäsenvaltioiden huolehdittava itse taloudestaan
* EU-sisämarkkinoita vahvistettava
* jengirikollisuutta torjutaan
* väkivaltaa torjuttava
* ukrainalaisia suojeltava
* kansainvälinen suojelu väliaikaiseksi
* pysyvän oleskeluluvan ja kansalaisuuden ehtoja tiukennetaan
* työperäistä maahanmuuttoa sujuvoitetaan
* Suomeen on kotouduttava työllä.

## Lähteet

1. ↑ https://www.uusisuomi.fi/uutiset/petteri-orpon-hallitus-on-nimitetty-marinin-hallitus-sai-eron/0af68c53-3d88-4069-9a49-27bbcd2b1cf8, Uusi Suomi
2. ↑ https://yle.fi/a/74-20036946, Yle
3. ↑ https://yle.fi/a/74-20025874, Yle
4. ↑ https://yle.fi/a/74-20027101, Yle
5. ↑ https://valtioneuvosto.fi/hallitusneuvottelut, Valtioneuvosto
6. ↑ https://www.hs.fi/politiikka/art-2000009496195.html, HS
7. ↑ https://yle.fi/a/74-20029694, Yle
8. ↑ 8,0 8,1 https://www.hs.fi/politiikka/art-2000009699882.html, HS
9. ↑ https://valtioneuvosto.fi/documents/10184/158702198/Neuvottelutulos+hallitusohjelmasta+16.6.2023.pdf/2febf7a7-d5a1-6f17-df2d-95561de7a6de/Neuvottelutulos+hallitusohjelmasta+16.6.2023.pdf?t=1686921520410, Orpon hallitusohjelma